
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 259 

27 Απριλίου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 1.340 τετρ. μέτρων 
στη θέση «Λάκκα» περιφέρειας δήμου Δάφνης του 
Νομού Αχαΐας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του διωρόφου κτιρί¬ 
ου, φερομένου ως ιδιοκτησία Ροδόκλειας Γώγου, 
που βρίσκεται επί του κεντρικού δρόμου Καλλονής 
- Μυτιλήνης στον οικισμό Καλλονή της νήσου 
Λέσβου και καθορισμός ειδικών όρων και περιορι¬ 
σμών δόμησης. 

Έγκριση τροποποίησης σχεδίου πόλης Τρικάλων στην 
πολεοδομική ενότητα IV (Αγ. Μονή - Γαρδικάκι - 
Αμπελάκια), πέριξτης ΑΓΡΕΞ. 

ΑΝΑΚΟΙΝΩΣΕΙΣ 

Ανακοίνωση και ειδοποίηση γενομένης παρακαταθέ- 
σεως αποζημιώσεως λόγω απαλλοτριώσεως οικο¬ 
πέδου στο Δήμο Καλαμαριάς Θεσ/νίκης. 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αοιθ. 788 0) 

Κήρυξη ως αναδασωτέας έκτασης 1.340 τετρ. μέτρων 
στη θέση «Λάκκα» περιφέρειας δήμου Δάφνης του 
Νομού Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117παρ. 3 του Συντάγματος της Χώρας. 


2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την αριθμ. 159/10.9.1997 απόφασή μας «Μεταβίβαση 
εξουσίας προς υπογραφή στους προϊσταμένους των 
υπηρεσιών». 

4. Τις διατάξεις του Ν. 998/1979 «Περί προστασίας των 

^ δασών και των δασικών εκτάσεων» και συγκεκριμένα: 

α)Τουάρθρου41 παρ. 1. 

β) Του άρθρου 38 παρ. 2. 

γ) Του άρθρου 70 παρ. 3 του Ν 998/70 όπως συμπλη¬ 
ρώθηκε με το Ν. 2040/92. 

5. Τις σχετικές διαταγές του Υπουργείου Γεωργίας. 

6. Την αριθ. 420/12.3.1998 πρόταση του Δασαρχείου 
Καλαβρύτων «περί κηρύξεως αναδασωτέας της αναφε- 
ρόμενης στο θέμα έκτασης», αποφασίζουμε: 

Κηρύσσουμε αναδασωτέα, με σκοπό την αποκατάστα- 

2 ση, με φυσική ή τεχνητή αναγέννηση, της δασικής βλά¬ 
στησης, που καταστράφηκε από παράνομη υλοτομία που 
προκλήθηκε από το Νικόλαο Θεοδωρόπουλο, κάτοικο 

3 Δάφνης, τη δημόσια δασική έκταση από πρίνους θαμνώ¬ 
δους μορφής εμβαδού 1.340 τ.μ. (χίλια τριακόσια σαρά¬ 
ντα τετρ. μέτρα) στη θέση «Λάκκα» περιφέρειας δήμου 
Δάφνης και η οποία προσδιορίζεται από τα στοιχεία Α, Β, 
Γ, Δ, Α όπως φαίνονται στο συνημμένο διάγραμμα, το ο- 

4 ποίο αποτελεί αναπόσπαστο μέρος της απόφασης αυτής 
και έχει όρια: 

Ανατολικά: Με αγροτική έκταση. 

Δυτικά: Με μονοπάτι και μετά αγροτική έκταση. 

Βόρεια: Με δημόσια δασική έκταση. 

Νότια: Με αγροτικό δρόμο. 

Η παρούσα ισχύει μετά τη δημοσίευσή της στο Δήμο 
Δάφνης σύμφωνα με το άρθρο 37 του Ν, 3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 26 Μαρτίου 1998 

Με εντολή Γεν. Γραμ. Περιφέρειας 
Η Διευθύντρια Δασών Ν. Αχαΐας κ.α.α. 
ΕΥΑΓΓΕΛΟΣ ΤΣΙΑΚΜΑΚΗΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ.._ΔΠΑ/2790 , (2) 

Χαρακτηρισμός ως διατηρητέου του διώροφου κτιρίου, 
φερομένου ως ιδιοκτησία Ροδόκλειας Γώγου, που βρί¬ 
σκεται επί του κεντρικού δρόμου Καλλονής - Μυτιλήνης 
στον οικισμό Καλλονή της νήσου Λέσβου και καθορι¬ 
σμός ειδικών όρων και περιορισμών δόμησης. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ210/Α/8) και ειδικότερα τα άρθρα 3 και 
4 (παρ. 2) αυτού, όπως τροποποιήθηκε με τις διατάξεις 
του Ν. 1772/88 «Τροποποίηση των διατάξεων του Ν. 
1577/85 "Γενικός Οικοδομικός Κανονισμός” και άλλες 
σχετικές διατάξεις» (ΦΕΚ91/Α/88). 

2. Το άρθρο 29Α του Ν. 1558/85 «Κυβέρνηση και 
Κυβερνητικά Όργανα», που προστέθηκε στο Νόμο αυτό 
με το άρθρο 27 του Ν. 2081/92, όπως αντικαταστάθηκε με 
την παρ. 2α του άρθρ. 1 του Ν. 1469/97. 

3 Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 

1, ε και παρ. 2, Ε, 8) αυτού. 

5 Την υπ' αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου 
«Πράξεις και έγγραφα αρμοδιότητας του Υπ. Αιγαίου, 
που εξαιρούνται από τους περιορισμούς της διάταξης 
του άρθρου 81, παρ. 1 του Ν. 1892/90» (ΦΕΚ 

741/Β/29.11.90). , 

6. Τον φάκελλοτου θέματος, που διαβίβασε στο Τμήμα 
Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου, η Δ/νση 
Πολεοδομίας και Περιβάλλοντος της Νομαρχιακής 
Αυτοδιοίκησης Λέσβου με το αριθ. πρωτ. 
6650 / 94 / 20 . 3.96 έγγραφό της και έλαβε τον αριθ. πρωτ. 
1868/22.3.96 του Υπουργείου Αιγαίου. 

7. Την από 30.7.97 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου, η οποία κοινοποιή¬ 
θηκε στην φερόμενη ως ιδιοκτήτρια Ροδόκλεια Γώγου με 
το ορ πρωτ. ΔΠΑ/4444/30.9.97 έγγραφό μας. 

8. Την με αριθ. πρωτ. 9236/31.10.97 απάντηση της 


Ροδόκλειας Γώγου, ότι αποδέχεται καταρχάς τον χαρα¬ 
κτηρισμό του διωρόφου κτιρίου ως διατηρητέου, ι κφρά- 
ζοντας και σχετικές αντιρρήσεις που αφορούν την κατε¬ 
δάφιση των δύο βοηθητικών κτισμάτων. 

9. Τις παρατηρήσεις στις αντιρρήσεις της ενδιαφερο- 
μένηςτης Υπηρεσίας μας. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

1) Χαρακτηρίζεται ως διατηρητέο το διώροφο κτίριο, 
φερόμενο ως ιδιοκτησία Ροδόκλειας Γώγου, που βρίσκε¬ 
ται επί του κεντρικού δρόμου Καλλονής-Μυτιλήνης στον 
οικισμό Καλλονή της νήσου Λέσβου, όπως φαίνεται ση¬ 
μειωμένο στο τοπογραφικό διάγραμμα σε κλίμακα 1.100, 
που θεωρήθηκε από την Προίσταμένη του Τμήματος 
Πολιτιστικής Ανάπτυξης της Δ/νσης Περιφερειακής 
Ανάπτυξηςτου Υπουργείου Αιγαίου με την αριθμ, 2790/98 
πράξη της και που συνοπτικό του αντίτυπο δημοσιεύεται 
με την παρούσα απόφαση, επειδή πρόκειται για διώροφο 
κτίριο χαρακτηριστικό δείγμα της εποχής του. 

2) Στο χαρακτηριζόμενο ως διατηρητέο διώροφο κτί¬ 
ριο, απαγορεύεται κάθε αφαίρεση, αλλοίωση ή κατα¬ 
στροφή των επιμέρους αρχιτεκτονικών και των εν γένει 
λειτουργικών του στοιχείων. 

3) Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις στο εσωτερι¬ 
κό για λόγους λειτουργικούς του χαρακτηριζόμενου ως 
διατηρητέου διωρόφου κτιρίου, εφόσον δεν αλλοιώνεται 

ο αρχιτεκτονικός του χαρακτήρας. 

4) Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. Επιτρέπεται μόνο η τοποθέτηση επιγραφών περιο¬ 
ρισμένων διαστάσεων, που πληροφορούν για τυχόν χρή¬ 
σεις των χώρων του κτιρίου. 

5) Για οποιαδήποτε οικοδομική εργασία στο εξωτερικό 
και εσωτερικό του διατηρητέου κτιρίου και στον περιβάλ¬ 
λοντα χώρο του, καθώς και για την τοποθέτηση επιγρα¬ 
φών απαιτείται η έγκριση της Επιτροπής Πολεοδομικου 

και Αρχιτεκτονικού Ελέγχου (ΕΠΑΕ). 

6) Η ισχύς της παρούσας απόφασης αρχίζει απο τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 23 Μαρτίου 1998 

ΗΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αριθ. 73/1998 ( 3 ) 

Έγκριση τροποποίησης σχεδίου πόλης Τρικάλων στην 
Πολεοδομική ενότητα IV (Αγ. Μονή - Γαρδικάκι - 
Αμπελάκια), πέριξτης ΑΓΡΕΞ. 

ΤΟ ΔΗΜΟΤΙΚΟ ΣΥΜΒΟΥΛΙΟ ΤΡΙΚΑΛΩΝ 
Έχοντας υπόψη; 

1. Το από 27.7.87 Π.Δ. (ΦΕΚ 149/Δ/10.8.87) «Περί μετα¬ 
βίβασης αρμοδιοτήτων τροποποιήσεων σχεδίου πόλης 
και πολεοδομικών εφαρμογών στο Δήμο Τρικκαίων». 

2. Τις διατάξεις του από 17.7.1923 Ν.Δ/τοςπερί σχεδίου 
πόλης κ.λπ. 

3. Το από 15.4.88 Π.Δ. (ΦΕΚ449/Δ/29.6.88) με το οποίο 
εγκρίθηκε η Πολεοδομική μελέτη της Π ολεοδομικής ενό¬ 
τητας IV του Δήμου Τρικκαίων, και τις μεταγενέστερες 
τροποποιήσεις αστού. 

4. Την αριθ. 36/97 ομόφωνη απόφαση του Δημοτικού 
Συμβουλίου με την οποία ενέκρινε κατ’ αρχή την προτει- 
νόμενη τροποποίηση. 

5. Την αριθ. 125/97 ομόφωνη απόφαση του Δημοτικού 
Συμβουλίου με την οποία τροποποίησε μερικά την αριθ. 
36/97 απόφαση του και έκανε δεκτή την αριθ. 1072/7.4.97 
ένσταση. 

6 . Την με αριθ. 6η/πρακτ. 1 ο /1 0.2.98 γνωμοδότηση του 
Συμβουλίου Χωροταξίας, Οικισμού και Περιβάλλοντος 


της Νομαρχιακής Αυτοδιοίκησης υπέρ της έγκρισης της 
τροποποίησης, αποφασίζει ομόφωνα: 

Την έγκριση τηςτροποποίησηςτου σχεδίου πόλης στην 
Πολεοδομική ενότητα IV (Αγία Μονή - Γαρδικάκι - 
Αμπελάκια) στα Ο.Τ. Γ552, Γ553, Γ554, Γ555, Γ556, Γ558, 
Γ559, Γ534 και Γ535 με την ενοποίηση των κοινόχρηστων 
και κοινωφελών χώρων πέριξτης ΑΓΡΕΞ και τη δημιουρ¬ 
γία Ο.Τ. με τον χαρακτηρισμό χώρου πρασίνου, πολιτι¬ 
σμού και εκπαίδευσης όπως φαίνεται στο από 9.6.97 το¬ 
πογραφικό διάγραμμα που συντάχθηκε και θεωρήθηκε α¬ 
πό τη Διεύθυνση Τεχνικών Υπηρεσιών του Δήμου και το 
ΣΧΟΠ Ν. Τρικάλων. 

Βεβαιώνει όπως μετά τη δημοσίευση της παρούσας α¬ 
πόφασης ακριβές αντίγραφο του πρωτοτύπου διαγράμ¬ 
ματος θα αναρτηθεί στο Δημαρχιακό κατάστημα για δε¬ 
καπέντε (15) ημέρες και ότι με την παρούσα τροποποίηση 
δεν προκαλείται δαπάνη σε βάρος του προϋπολογισμού 
του Δήμου Τρικκαίων. 

Η παρούσα να δημοσιευθεί στην Εφημερίδα της 
Κυβερνήσεως. 

Τρίκαλα, 23 Μαρτίου 1998 
Ο Δήμαρχος 

ΚΩΝ/ΝΟΣ Δ. ΠΑΠΑΣΤΕΡΓΙΟΥ 







ΟΥΠΟΛΒΚ 

ΑΝΑΚΟΙΝΩΣΕΙΣ 

(4) 

Ανακοίνωση και ειδοποίηση γενομένης παρακαταθέσεως 
αποζημιώσεως λόγω απαλλοτριώσεως οικοπέδου στο 
Δήμο Καλαμαριάς Θεσ/νίκης. 

Οι Ιωάννης Νάκοςτου Χρήστου, κάτοικος Σιάτιστας και 
Αγησίλαος Χωλίδης του Ιωάννη, κάτοικος Θεσσαλονίκης, 
δυνάμει του υπ’ αρ. 666/3,4.1998 Γραμματίου Σύστασης 
Παρακαταθήκης του εν Θεσσαλονίκη Υποκαταστήματος 
του Ταμείου Παρακαταθηκών και Δανείων, κατέθεσαν σε 
αυτό ποσό δεκατριών εκατομμυρίων είκοσι τεσσάρων χι¬ 
λιάδων δραχμών (13.024.000) ως αποζημίωση οικοπεδι- 
κής έκτασης εμφαινόμενης υπ’ αρ. 2 και με στοιχεία 1 -2-3- 
1 εμβαδού 162,80 μ2, κειμένης επί της διασταυρώσεως 
των οδών Αδριανουπόλεως και Παπακυρίτση του Δήμου 
Καλαμαριάς Θεσ/νίκης, φερομένης στην παρακάτω πρά¬ 
ξη τακτοποίησης ως ιδιοκτησίας κληρονόμων Ηλία 
Μαγκολέτση (Γεωργίου Ηλία Μαγκολέτση) διεκδικούμε- 
νης υπό Ιωάννη Νάκου και Αγησιλάου Χωλίδη, η οποία, δια 


της υπ’ αρ. 49/96 πράξης τακτοποίησης του Πολεοδο- 
μικού Γραφείου Καλαμαριάς που κυρώθηκε με την υπ’ αρ. 
ΔΤΥ 3400/96 απόφαση του Νομάρχη Θεσσαλονίκης, προ¬ 
σκυρώνεται στην υπ’ αρ. 1 ιδιοκτησία των καταθετών 
Ιωάννη Νάκου καιΑγησιλάουΧωλίδη,τηςπροσωρινήςτι¬ 
μής μονάδος αποζημιώσεως της άνω προσκυρουμένης 
οικοπεδικής έκτασης καθορισθείσης δια της υπ' αρ. 
27499/1996 απόφασης του Μονομελούς Πρωτοδικείου 
Θεσσαλονίκης (ειδικής διαδικασίας) σε 80.000 δραχμές 
κατά τετραγωνικό μέτρο, της ως άνω παρακατατεθείσης 
αποζημιώσεως αποδοτέας στους κατά νόμον αναγνωρι- 
σθησομένους δικαιούχους. 

Το ως άνω γραμμάτιο συστάσεως παρακαταθήκης κα- 
τετέθη στη συμβολαιογράφο Θεσσαλονίκης Ευαγελία 
Σιοΰλη Στεφανίδου δυνάμει της υπ’ αρ, 8343/7.4.1998 
πράξεώς της. 

(Αρ. Διπλ. ΔΟΥ ΓΕΘ 3330504/98) 

Θεσσαλονίκη, 7 Απριλίου 1998 

Ο Πληρεξούσιος Δικηγόρος 
ΘΑΝΟΣ ΑΘ. ΦΕΙΔΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


